stanford-oval/wikipedia huggingface dataset:
Emirate Xaaron
Generation One

Xaaron esiintyy vain alkuperäisessä Transformers sarjakuvassa.
Xaaronin Maassa oleville Autoboteille lähettämä tukipartio, uudet Predenterit Jazz, Grimlock ja Bumblebee sekä Micromastereien pelastuspartio, joutuivat Decepticonien hyökkäyksen takia avaruussillalla Cybertronin ytimeen, jossa he tapasivat jumalansa Primuksen. Decepticonien hyökättyä Primus heräsi ja kaukana avaruudessa ollut Unicron kuuli tämän karmean herätyshuudon. Unicron paikallisti Cybertronin sijainnin ja alkoi suuri, Johtajuuden Matrixia koskeva etsintäoperaatio. Tämä siksi, koska Matrix on ainoa asia, mikä voi legendojen mukaan tuhota Unicronin. Toinen mahdollisuus olisi ollut kaikkien transformerien liittoutuminen.
Emirate Xaaron toimii toisena johtohahmona Matrixin etsinnän aikana. Hänen lähettämästään kahdesta etsintäpartiosta ensimmäiseen kuuluivat Autobot Predenterit Pincer, Doubleheader ja Longtooth. Toiseen etsintäpartioon kuuluivat Backstreet, Dogfight ja Override. Kumpikaan partioista ei kuitenkaan löytänyt Matrixia. Sen löysi Optimuksen lähettämä Jazzista, Grimlockista ja Bumblebeesta koostuva partio.
Unicronin lähettämä viestintuoja, rinnakkaisesta tulevaisuustodellisuudesta kaapattu Galvatron lähetettiin tuomaan pelkoa Cybertronille ja tappamaan Emirate Xaaron.
Xaaron pakeni Cybertronin viemäristöön koska ei voinut muutakaan.
Galvatron sai kuitenkin hänet kiinni, mutta suureksi yllätykseksi vaatikin liittoutumista, jotta Unicron saataisiin tuhottua.
Liittoutunut kaksikko suuntasi Cybertronin ytimeen tarkoituksenaan herättää nukkuva transformerien jumala, Primus. Matrixin oletettiin tuhoutuneen ja siksi ainoana vaihtoehtona oli kaikkien transformerien tuominen Cybertronille välittömästi. Tähän pystyisi ainoastaan heidän luojansa.
Xaaronin herättäessä Primusta, Unicronin lähettämät loput tappojoukot saapuivat paikalle ja Galvatron joutui taistelemaan näitä vastaan voittaakseen aikaa.
Lopulta Primus heräsi ja tappoi hengissä olevan Unicronin lähettämän tappajan. Primus otti valtaansa Emirate Xaaronin kehon.
Tämän jälkeen Xaaronia ei enää nähty.
Primus tajusi Galvatronin valheita kuunnellessaan, että transformerien yhdistymisen aika taistelussa suurta pahaa vastaan olisi tullut. Primus keräsi kaikki transformerit Cybertronille.
Unicronin hyökättyä Transformerit eivät uskaltaneet hyökätä valtavaa vihollistaan vastaan. Primuksen oli pakko ostaa aikaa ja näyttää lapsilleen, että Unicronia vastaan voi taistella.
Primus sitoi Unicronin energiasiteellä ja yritti huijata tämän kuvittelemaan, että Unicron oli hävinnyt. Valitettavasti Unicron tajusi Primuksen juonen ja ampui lasersäteen silmistään kohti Xaaronin kehoa. Laukaus tappoi sekä transformerien jumalan Primuksen että räjäytti palasiksi Emirate Xaaronin kehon.
Aiheesta muualla

Lisätietoa Emirate Xaaronista TFWIKI.Netissä, Transformers-aiheisesta wikiassa
Leen piirikunta (Florida)

Leen piirikunta (engl. Lee County) on Yhdysvaltojen Floridan osavaltiossa sijaitseva piirikunta. Sen väkiluku oli 739 224 vuonna 2017 ja sen pinta-ala on 3 139 neliökilometriä. Piirikunnan hallintokeskus on Fort Myersin kaupunki.
Piirikunta on saanut nimensä Konfederaation kenraali Robert E. Leeltä.
Asukkaat

Piirikunnan asukkaista 68,3 prosenttia on valkoisia, 20,5 prosenttia latinalaisamerikkalaisia ja 8,14 prosenttia mustia. 22,1 prosenttia puhuu myös muita kieliä kuin englantia. 91,9 prosenttia asukkaista on Yhdysvaltain kansalaisia. Piirikunnan väestön keski-ikä on 48,2 vuotta.
Kuvia piirikunnasta

Piirikunnan rannikkoa.
Fort Myers keskustaa.
Aiheesta muualla

Kuvia tai muita tiedostoja aiheesta Leen piirikunta (Florida) Wikimedia Commonsissa
Kõlleste

| Kõllesten kunta (Kõlleste vald) |
| --- | --- |
 Ihamaru Palojärv
 lippu:  vaakuna
 Kõllesten kunta
 Koordinaatit: 58°04′00″N, 26°50′00″E 
Valtio:  Viro
Maakunta:  Põlvamaa
Kanepin, Kõllesten ja Valgjärven yhdistyminen:  21.10.2017
Hallinto:  
 – Hallinnon tyyppi:  entinen kunta
Pinta-ala:  
 – Kokonaispinta-ala:  150,3 km²
Väkiluku (2016):  1 022
 – Väestötiheys:  6,8 as./km²
Aikavyöhyke:  UTC+2
 – Kesäaika:  UTC+3
 
 www.kolleste.ee 
Infobox OKVirheellinen NIMI-arvo: 
Kõlleste (vir. Kõlleste vald) oli kunta Viron Põlvamaan maakunnassa.
Vuoden 2017 kuntauudistuksessa Kanepin kunta, Kõlleste ja Valgjärve yhdistettiin uudeksi Kanepin kunnaksi.
Kunta sijaitsi maakunnan luoteisosassa Põlvan luoteis- ja Tarton eteläpuolella. Kunnassa oli arviolta 1 022 asukasta (vuonna 2016) ja sen pinta-ala on 150,3 neliökilometriä.
Kuntaan kuului 12 kylää: Häätaru, Ihamaru, Karaski, Karilatsi, Krootuse, Palutaja, Piigaste, Prangli, Tuulemäe, Tõdu, Veski ja Voorepalu.
Väestö

Vuonna 2011 Kõllesten kunnassa oli 1 004 asukasta, joista 993 (98,9 %) oli virolaisia, 6 (0,6 %) venäläisiä ja 6 (0,6 %) muita kansallisuuksia.
Kuvia

Krootusen kartanon puistoa
Voorepalun kylää
Kõllesten mänty
Põlvan talonpoikaismuseon tuulimyllyrakennus.
Aiheesta muualla

Kuvia tai muita tiedostoja aiheesta Kõlleste Wikimedia Commonsissa
Kõrgessaare

| Kõrgessaare vald |
| --- | --- |
 lippu:  vaakuna
 Kõrgessaaren sijainti Virossa
 Koordinaatit: 58°57′00″N, 22°28′00″E 
Valtio:  Viro
Maakunta:  Hiidenmaan maakunta
Kunta:  Hiidenmaan kunta
Pinta-ala:  
 – Kokonaispinta-ala:  379,50 km²
Väkiluku (2013):  1 103
 – Väestötiheys:  2,9 as./km²
Infobox OKVirheellinen NIMI-arvo: 
Kõrgessaare (saks. Hohenholm) on Virossa Hiidenmaan saaren pohjoisosassa sijaitseva pienkauppala (vir. alevik) ja entinen kunta. Kunnan asukasluku oli vuoden 2013 alussa 1 103, pinta-ala 379,50 neliökilometriä ja asukastiheys 2,9 asukasta neliökilometrillä.
Kõrgessaaren kunta ja Kärdlan kaupunki yhdistettiin 30.10.2013 alkaen Hiiun kunnaksi. Hiiun kunnasta tuli osa Hiidenmaan kuntaa lokakuussa 2017.
Kylät

Kõrgessaaren kunnassa oli kuntakeskuksen (Kõrgessaaren pienkauppala) lisäksi 58 kylää:
Heigi, Heiste, Heistesoo, Hirmuste, Hüti, Isabella, Jõeranna, Jõesuu, Kalana, Kaleste, Kanapeeksi, Kauste, Kidaste, Kiduspe, Kiivera, Kodeste, Koidma, Kopa, Kurisu, Kõpu, Laasi, Lauka, Lehtma, Leigri, Lilbi, Luidja, Malvaste, Mangu, Mardihansu, Meelste, Metsaküla, Mudaste, Mägipe, Napi, Nõmme, Ogandi, Ojaküla, Otste, Palli, Paope, Pihla, Poama, Puski, Reigi, Risti, Rootsi, Sigala, Suurepsi, Suureranna,  Sülluste, Tahkuna, Tammistu, Tiharu, Viita, Viitasoo, Vilima, Villamaa, Ülendi.
Väestö

Vuonna 2011 Kõrgessaaren kunnassa oli 1 062 asukasta, joista 1 032 (97,2 %) oli virolaisia, 18 (1,7 %) venäläisiä ja 12 (1,1 %) muita kansallisuuksia.
Aiheesta muualla

Kuvia tai muita tiedostoja aiheesta Kõrgessaare Wikimedia Commonsissa
Lassi Jaakkola

Lassi Sakari Jaakkola (s. 6. lokakuuta 1953 Eurajoki) on journalisti, joka toimi pitkään  sanomalehti Keskipohjanmaan päätoimittajana.
Lassi Jaakkola syntyi maanviljelijä Teuvo Sakari Jaakkolan ja pankkivirkailija Eila Irmeli Kalliokarin perheeseen. Hänen puolisonsa vuodesta 1983 on toimintaterapeutti Terttu Helena Kalmeenoja. Jaakkola tuli ylioppilaaksi 1972 ja valmistui yhteiskuntatieteiden kandidaatiksi Jyväskylän yliopistosta 1981. Hän toimi Suomen Keskustan suunnittelusihteerinä 1977–1983, vs. osastopäällikkönä 1983–1987 ja vaalipäällikkönä 1987–1988. Suomenmaan artikkelitoimittaja Jaakkola oli 1988–1989 ja Keskipohjanmaan 1989–1990. Lehden päätoimittajaksi hänet nimitettiin 1990. Hän jäi tästä tehtävästä eläkkeelle keväällä 2013. Jaakkolalla oli myös useita alansa ja yhteiskunnallisia luottamustehtäviä, kuten Julkisen sanan neuvoston jäsenyys 2003–2005.
Ervikin kirkko

| Ervikin kirkko Ervik kyrkje |
| --- | --- |
 Kirkko vuonna 2010.
Sijainti:  Stad, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1970
Suunnittelija:  Ola S. Platou Arnstein Arneberg
Materiaali:  kivi
Istumapaikkoja:  180
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Ervikin kirkko (norj. Ervik kyrkje) on Stadin kunnassa Vestlandin läänissä Norjassa sijaitseva kivinen pitkäkirkko vuodelta 1970.
Aiheesta muualla

Kuvia tai muita tiedostoja aiheesta Ervikin kirkko Wikimedia Commonsissa
Laivakangas

Laivakangas voi tarkoittaa seuraavia:
Laivakangas, Jäälissä sijaitseva asuinalue
Laivakangas, Raahessa sijaitseva alue
Laivakankaan kultakaivos Raahessa
Laivakangas, alue Torniossa
Laivakankaan ravirata ja siitä erillään kauempana olevan mäen päällä
Laivakankaan lähetinasema, yleisradiolähetinasema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Laivakangas”, voi hakea sivunnimihaulla, laajalla sivunnimihaulla tai tekstihaulla.
Laivakunta

Laivakunta eli haaksikunta (ruots. skeppslag tai snäckolag) on Pohjoismaissa keskiajalla käytössä ollut hallinnollinen alue, jonka asukkaiden velvollisuus oli merisodan syttyessä varustaa laiva miehistöineen sotaa varten. Alue oli yleensä kihlakunnan osa. Laivakuntia oli Norjassa ja Tanskassa sekä Ruotsin keskiosissa ja rannikoilla. Suomessa niitä oli ainakin Varsinais-Suomessa ja ilmeisesti myös Ahvenanmaalla.
Lassi Hirvonen

Lassi Hirvonen (s. 2002) on suomalainen tanssija ja lapsinäyttelijä, joka esiintyi Billy Elliot -musikaalin nimiroolissa Helsingin kaupunginteatterissa vuonna 2015. Hän vuorotteli roolissa Amos Brotheruksen ja Henrik Björklundin kanssa.
Hirvonen on esiintynyt Winning Team -yhtyeen musiikkivideolla 2014, katutanssikilpailuissa, Melodi Grand Prix’n taustatanssijana ja Tanssikoulu StepUpin mainosvideolla. Elokuvassa Kunnon dinosaurus hän ääninäytteli Arlo-dinosaurusta.
Aiheesta muualla

Winning Team - We Were Young
Dromon

Dromonin ja eräiden muiden roomalaisten sotalaivojen pienoismalleja. Museum für Antike Schiffahrt, Mainz.
Dromon (m.kreik. δρόμων, dromōn, "juoksija") oli erääntyyppinen kaleeri ja Bysantin laivaston sotalaivatyyppi 500-luvulta alkaen. Niitä rakennettiin useassa eri koossa, raskaammat suunniteltiin kestämään raskaita taisteluja ja kevyemmät toimivat risteilijöinä ja tiedustelijoina.
Aiheesta muualla

Great Warships of History: Byzantine Fire Dromon. The Deadliest Blogger: Military History Page. (englanniksi)
Laivakangas (Tornio)

Laivakangas on Torniossa oleva alue, johon liittyvällä mäellä on Digita Oy:n yleisradiolähetysasema, jonka antennin paikka sijaitsee WGS84-paikassa 65°29'35.2"N 24°12'36.7"E.
| Radioasema | taajuus | teho | sijainti | yleisradiolupa | yhtiö | voimassaolo |
| --- | --- | --- | --- | --- | --- | --- |
| Iskelmä Ankkuri | 95,0 | 1 000 W | 24E2102 65N4931 | BC1162672 | Kaimax Media Oy | 31.12.2019 |
| KISS | 105,2 | 1 000 W | 24E2102 65N4931 | BC1158127 | Bauer Media Oy | 31.12.2019 |
| PATMOS | 101,3 | 300 W | 24E2102 65N4931 | BC1214678 | Patmos Lähetyssäätiö | 31.12.2019 |
| Radio Aalto | 98,3 | 500 W | 24E2102 65N4931 | BC1162168 | Sanoma Media Finland Oy | 31.12.2019 |
| Radio City Oulu | 106,4 | 1 000 W | 24E2102 65N4931 | BC1158127 | Bauer Media Oy | 31.12.2019 |
| Radio Dei | 100,5 | 400 W | 24E2102 65N4931 | BC1158057 | Kristillinen Media  Oy | 31.12.2019 |
| Radio Rock | 98,8 | 1 000 W | 24E2102 65N4931 | BC1162168 | Sanoma Media Finland Oy | 31.12.2019 |
| Radio Suomi | 103,7 | 1 000 W | 24E2102 65N4931 | BC1113563 | Yleisradio Oy | 31.12.2021 |
| Radio Suomipop | 106,0 | 1 000 W | 24E2102 65N4931 | BC1162168 | Sanoma Media Finland Oy | 31.12.2019 |
Emmanuel Bushu

Emmanuel Bushu (s. 31. heinäkuuta 1944) on kamerunilainen roomalaiskatolinen piispa. Hänet vihittiin papiksi 7. tammikuuta 1973 ja nimitettiin Yagouan hiippakunnan piispaksi 17. joulukuuta 1992. Piispaksi vihkiminen seurasi 25. maaliskuuta 1993. Pääkonsekraattorina toimi Santos Abril y Castelló, jota avustivat Antoine Ntalou ja Cornelius Fontem Esua.
Bushu sai 30. marraskuuta 2006 nimityksen Buéan piispaksi, jonka virkaan hänet asetettiin 30. tammikuuta 2007.
Emmanuel Biron

| Mitalit | Mitalit | Mitalit |  |
| --- | --- | --- | --- |
|  Emmanuel Biron vuonna 2013. |  Emmanuel Biron vuonna 2013. |  Emmanuel Biron vuonna 2013. |  |
Maa:  Ranska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Helsinki 2012 | 4×100 m |  |
Emmanuel Biron (s. 29. heinäkuuta 1988 Lyon, Ranska) on ranskalainen pikajuoksija. Bironin päämatka on 100 metriä, jossa hänen ennätyksensä on vuonna 2015 Monacossa juostu 10,17. Biron saavutti pronssia vuoden 2012 EM-kisoista Helsingistä 4×100 metrin viestistä. Hän saavutti hopeaa alle 23-vuotiaiden EM-kisoista niin ikään pikaviestistä Kaunasista vuodelta 2009. Biron voitti Välimeren kilpailuissa 2013 Mersinissä kultaa 100 metriltä omalla ennätyksellään ja saman vuoden Frankofonisissa kisoissa kultaa tuli niin ikään 100 metriltä. 178 senttimetriä pitkä ja 65 kilogrammaa painava Biron edustaa Sud Lyonnaisia.
Käännös suomeksi
Kõpu

| Kõpu |
| --- | --- |
 Öördijärvi
 Kõpu
 Koordinaatit: 58°19′30″N, 25°18′30″E 
Valtio:   Viro
Maakunta:  Viljandimaa
Kunta:  Põhja-Sakalan kunta
Hallinto:  
 – Hallinnon tyyppi:  pienkauppala
Pinta-ala  (entinen kunta):  
 – Kokonaispinta-ala:  258,95 km²
Väkiluku (2016)  (entinen kunta):  633
 
 kopuvv.kovtp.ee 
Infobox OKVirheellinen NIMI-arvo: 
Kõpu on pienkauppala ja entinen kunta Virossa Viljandimaan maakunnassa. Pienkauppala sijaitsee Põhja-Sakalan kunnassa parikymmentä kilometriä Viljandista länteen.
Viron kuntauudistuksen osana 21. lokakuuta 2017 Kõon, Kõpun ja Suure-Jaanin kunnat sekä Võhman kaupunki yhdistyivät uudeksi Põhja-Sakalan kunnaksi.
Entinen kunta

Kõpun kunta sijaitsi Viljandimaan länsiosassa Viljandin länsi- ja Pärnun itäpuolella. Kunnassa oli arviolta 633 asukasta (vuonna 2016) ja sen pinta-ala oli 258,95 neliökilometriä.
Kuntaan kuului Kõpun pienkauppala (alevik) ja yhdeksän kylää: Iia, Kuninga, Laane, Punaküla, Supsi, Seruküla, Tipu, Uia ja Vanaveski.
Entinen kunta > Väestö

Vuonna 2011 Kõpun kunnassa oli 704 asukasta, joista 687 (97,6 %) oli virolaisia, 6 (0,9 %) venäläisiä ja 9 (1,3 %) muita kansallisuuksia.
Kuvia

Kõpun kirkko.
Kõpun hautausmaa.
Suure-Kõpun kartanon päärakennus.
Aiheesta muualla

Kuvia tai muita tiedostoja aiheesta Kõpu Wikimedia Commonsissa
Erik Tuxen

Erik Tuxen (1902–1957) oli tanskalainen orkesterinjohtaja. Vuodesta 1936 lähtien hän oli Statsradiofonienin kapellimestari. Aiemmin hän toimi myös jazzkapellimestarina. Tuxen esiintyi myös Suomessa. Häntä pidetään yhtenä Tanskan kyvykkäimmistä kapellimestareista.
Emir Preldžić

| Emir Preldžić |
| --- | --- |

Henkilötiedot
Koko nimi:  Emir Rille Preldžić
Syntynyt: 6. syyskuuta 1987 (ikä 37) Zenica, Bosnia ja Hertsegovinan sosialistinen tasavalta, Jugoslavia
Kansalaisuus:   Turkki  Slovenia  Bosnia ja Hertsegovina
Koripalloilija
Pelipaikka:  Pelintekijä/Heittävä takamies/Pieni laitahyökkääjä
Pituus:  206 cm
Paino:  100 kg
Nyk. joukkue:   Bahçeşehir
Sarja:  Turkin koripalloliiga Euroliiga
NBA-varaus:  57. varaus 2009 Phoenix Suns
Pelaajaura
Seurajoukkueet
2003–2004 2004–2005 2005–2007 2007–2015 2015–2016 2016–2018 2018–:   KK Čelik  Triglav Kranj  KD Slovan  Fenerbahçe Ülker  Darüşşafaka SK  Galasataray SK  Bahçeşehir
Maajoukkueet
2008 2011–:   Slovenia  Turkki
Aiheesta muualla
FIBA
Emir Rille Preldžić (s. 6. syyskuuta 1987 Zenica) on bosnialaissyntyinen turkkilainen koripalloilija, joka on pelannut vuodesta 2007 lähtien Turkin liigassa.
Ura > Seurajoukkueet

Preldžić aloitti koripallon KK Čelikin juniorijoukkeissa ja siirtyi kaudeksi 2004–2005 Triglav Kranjiin, joka pelasi pääsarjatasolla. Hän siirtyi ensimmäistä kertaa ulkomaille heti seuraavalla kaudella ja edusti slovenialaista KD Slovania. Keväällä 2007 Preldžić osallistui Nike Hoop Summitiin ja siirtyi seuraavaksi kaudeksi Fenerbahçeen. Seuran paidassa hän voitti heti ensimmäisellä pelikaudellaan Turkin-mestaruuden.
Fenerbahçen paidassa Preldžić ehti voittaa viisi Turkin-mestaruutta ennen siirtymistään Darüşşafakaan kesällä 2015.
Ura > Maajoukkueet

Preldžić edusti Slovenian alle 20-vuotiaiden maajoukkuetta vuosina 2006–2007. Vuonna 2008 hän pelasi ensimmäistä kertaa Slovenian maajoukkueessa, kun maa karsi paikasta olympiapaikasta vuoden 2008 olympialaisiin. Kesällä 2011 Turkin koripalloliitto ilmoitti, että Preldžić edustaa maata vuoden 2011 EM-kilpailuissa.
Aiheesta muualla

Euroliigan pelaajaprofiili (englanniksi)
Erik Ticklén

Erik Ticklén (21. marraskuuta 1794, Pyhäjärvi – 17. heinäkuuta 1827, Kärsämäki) oli runoilija ja Kärsämäen kappalainen.
Ticklénin vanhemmat olivat Pyhäjärven kappalainen Pehr Ticklén vanhempi (1751-1815) ja Hedvig Elisabet Bergh. Hän kävi Oulun triviaalikoulua 1806-1814 joutuen olemaan pois koulusta vuosina 1807-1809 perheen köyhyyden ja 1808 puhjenneen Suomen sodan takia. Ticklén pääsi ylioppilaaksi 1815 ja opiskeli Turun akatemiassa valmistuen papiksi 1817. Pappina Ticklén oli ensin Mustasaaressa, Kruunupyyssä ja Ilmajoella kunnes hänet valittiin Kärsämäen kappalaiseksi 1825. Ticklén kuoli kuitenkin jo kaksi vuotta myöhemmin.
Erik Ticklénin tunnetuin runo oli Neidon valitus. Johan Ludvig Runeberg käänsi tämän runon ruotsiksi ja se julkaistiin Helsingfors Morgonbladissa vuonna 1832.
Erik Ticklénin veli Pietari Ticklén oli kirkkoherra, runoilija ja Oulun Wiikko-Sanomia-lehden perustaja. Toinen veli Johan Fredrik Ticklén oli puolestaan kirjastoamanuenssi ja piirilääkäri.
Lasitokko

| Lasitokko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahvenkalat Perciformes
Alalahko::  Gobioidei
Heimo::  Tokot Gobiidae
Alaheimo::  Gobiinae
Suku::  Crystallogobius  Gill, 1863
Laji::  linearis
Kaksiosainen nimi
 Crystallogobius linearis  (Düben, 1845) 
Synonyymit
 Gobius linearis Düben, 1845  Gobius nilssonii Düben & Koren, 1846  Crystallogobius nilssonii (Düben & Koren, 1846) 
Katso myös
   Lasitokko Wikispeciesissä   Lasitokko Commonsissa 
Infobox OKNimi-testi OKIUCN-testi OK: 
Lasitokko (Crystallogobius linearis) on tokkojen (Gobiidae) heimoon kuuluva merivesissä elävä kalalaji. Se on sukunsa Crystallogobius ainoa laji. Suvun tieteellinen nimi tulee latinan sanoista 'cristallum' ja 'gobius' (”tokko”).
Koko ja ulkonäkö

Lasitokko voi kasvaa maksimissaan 4,7 senttimetrin mittaiseksi (naaras 3,9 senttimetrin mittaiseksi). Sen ruumis on hoikka. Väritykseltään se on yleensä läpikuultava ja väripigmenttiä on ainoastaan silmissä, selkärangassa ja sisäelimissä. Suomut ja suu ovat suhteessa suuria, jälkimmäinen yleensä naaraalla pienempi. Lajin pää ja selkäevän etuosa ovat suomuttomia. Selkäevän etuosassa on 5–6 piikkiruotoa ja takaosassa yksi piikkiruoto sekä 11–13 haarautunutta nivelruotoa. Peräevässä on yksi piikkiruoto ja 11–15 haarautunutta nivelruotoa. Myös evät ovat naaraalla koirasta pienempiä.
Levinneisyys ja elinympäristö

Lasitokkoa tavataan Atlantin valtameren koillisosassa Norjan Trondheiminvuonosta etelään aina Gibraltariin asti. Lajia tavataan yleensä hiekka- ja mutapohjilla tai meriajokkaiden yllä vedenpinnasta aina 80 metrin syvyyteen asti.
Ravinto ja elintavat

Lasitokon ravintoa on lähes pelkästään eläinplankton. Sen kutu tapahtuu Norjan rannikolla touko-elokuussa, etelässä aiemmin. Mätimunat ovat halkaisijaltaan 0,3–0,6 millimetrin mittaisia ja ne kudetaan matalaan, korkeintaan 30 metrin syvyiseen veteen. Naaras kuolee heti lisääntymisen jälkeen ja koiraskin vartioituaan ensin mätimunia niiden alkionkehityksen ajan. Lasitokko elää korkeintaan yhden vuoden.
Long Éireannach

Long Éireannach  (iiriä, tarkoittaa "Irlannin alus") on tunnus, joka kertoo että alus kuuluu Irlannin laivaston kalustoon. Tässä yhteydessä se lyhennetään LÉ, esimerkiksi LÉ Eithne tai LÉ Deirdre.
Tunnus on ollut käytössä joulukuusta 1946, jolloin Irlannin laivasto perustettiin ostettaessa kolme korvettia Britannian kuninkaalliselta laivastolta.
Kärpästen torjunta

Kärpäs-
paperi
Kärpästen torjunta on kärpästen hävittämistä esimerkiksi asuintiloista tai eläinsuojista erilaisin laittein. Kärpäspaperi on ollut perinteinen keino, uudempia tulokkaita ovat sähköiset kärpässiepparit.
Kärpäslätkä on kärpästen ja muiden hyönteisten surmaamiseen suunniteltu lyömäase. Kärpäslätkä koostuu yleensä joustavasta muovivarresta ja muovisesta ohuen littanasta päästä. Aiemmin kärpäslätkän varsi oli usein puuta tai metallia ja itse lätkäosa kovaa nahkaa. Ideana on huitaista kärpäslätkällä kärpästä siten, että kärpänen liiskaantuu kuoliaaksi kärpäslätkän alle. Kärpäslätkän toiminta perustuu siihen, että ilma virtaa lyömäosan reikien läpi vapaasti, jolloin ei muodostu paineaaltoa, joka varoittaisi hyönteisiä lennähtämään pois. Nykyään on olemassa myös paristoilla toimivia sähköisiä kärpäslätkiä. Monet yritykset jakavat asiakkailleen logollaan varustettuja mainoskärpäslätkiä.
Tyypillinen moderni kärpäslätkä.
Aiheesta muualla

Sähköinen kärpässieppari (Arkistoitu – Internet Archive)
Epoo (Porvoo)

| Epoo Ebbo |
| --- | --- |
 fiEpoo 
 60°20′56″N, 25°50′46″E 
Valtio:  Suomi
Maakunta:  Uusimaa
Kunta:  Porvoo
Entinen kunta:  Porvoon maalaiskunta
Asutustyyppi:  rekisterikylä
Epoon kylä koulunmäeltä nähtynä.
Epoo (ruots. Ebbo) on kylä Porvoossa entisen Porvoon maalaiskunnan alueella. Se sijaitsee Porvoon keskustaajamasta kaakkoon. Kylän halki kulkeva yhdystie 1552 vie Epoosta etelään Pellinkiin ja länteen Porvoon keskustaa kohti. Kylässä sijaitsee Epoon koulu.
Epoo on rekisterikylä, jonka rekisterinumero on 410.
Erik Spoelstra

Spoelstra keskustelemassa tuomarin kanssa kaudella 2009–2010
Erik Spoelstra (s. 1. marraskuuta 1970 Evanston, Illinois) on yhdysvaltalainen koripallovalmentaja, joka toimii NBA-liigan Miami Heatin päävalmentajana.
Koripalloura

Vuodesta 1995 Miami Heatin organisaatiossa toiminut Spoelstra nimettiin päävalmentajaksi kauden 2007–2008 jälkeen edellisen päävalmentajan Pat Rileyn siirryttyä muihin tehtäviin. Omalla peliurallaan hän pelasi Portlandin yliopistossa pelintekijänä ja myös hetken Saksan alasarjoissa pelaaja-valmentajana.
Spoelstran päävalmentaja-aikana Miami Heat on voittanut NBA:n mestaruuden vuosina 2012 ja 2013.
Aiheesta muualla

Spoelstran omat nettisivut (Arkistoitu – Internet Archive)
Longdingin piirikunta

Longdingin piirikunta (engl. Longding district) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Assamiin, lännestä Nagalandiin, etelästä Myanmariin ja idästä Tirapin piirikuntaan.
Vuonna 2012 perustettu Longding on nuorin Arunachal Pradeshin piirikunnista. Sen alue kuului aikaisemmin Tirapin piirikuntaan.
Lassi Huuskonen

Lassi Huuskonen (s. 2. marraskuuta 1979) on suomalainen entinen mäkihyppääjä. Urallaan hän edusti Puijon Hiihtoseuraa. Kansainvälisen uransa hän aloitti vuonna 1997, jolloin hän oli junioreiden MM-kilpailuissa voittamassa joukkuekilpailun hopeaa Matti Hautamäen, Jussi Hautamäen ja Lauri Hakolan kanssa. Ensimmäistä kertaa Hakola pääsi hyppäämään Maailmancupissa marraskuussa 2000 ollen Kuopion kisassa sijalla 15. Se jäi hänen parhaaksi sijoituksekseen sillä kaudella, joten loppukausi sujui Continental Cupissa. Hyvät otteet Continental Cupin puolella (lopputuloksissa kolmas) nostivat Huuskosen seuraavaksi kaudeksi takaisin Maailmancupia kiertävään maajoukkueeseen. Tuloksena 62. sija kauden kokonaistuloksissa ja oli aika jatkaa uraa Continental Cupin puolella, jossa hän jatkoikin aina vuoteen 2004 saakka. Huuskosen kansainvälinen ura päättyi lopulta Universiadeihin tammikuussa 2005.
Aiheesta muualla

Lassi Huuskonen Kansainvälinen hiihtoliitto (FIS). (englanniksi)
Lasivaskitsat

| Lasivaskitsat |
| --- | --- |
 Ophisaurus ventralis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Vaskitsat Anguidae
Suku::  Lasivaskitsat Ophisaurus  Daudin, 1803
Katso myös
   Lasivaskitsat Wikispeciesissä   Lasivaskitsat Commonsissa 
Infobox OKNimi-testi OK: 
Lasivaskitsat (Ophisaurus) on vaskitsojen suku.